KIRJALLINEN KYSYMYS E-4096/00 esittäjä(t): Francesco Turchi (UEN) komissiolle. Linaten lentokentän ympäristövaikutusten arviointi (Milano ‐ Italia).



Virallinen lehti nro 235 E , 21/08/2001 s. 0067 - 0068



KIRJALLINEN KYSYMYS E-4096/00 esittäjä(t): Francesco Turchi (UEN) komissiolle (10. tammikuuta 2001) Aihe: Linaten lentokentän ympäristövaikutusten arviointi (Milano Italia) - Linaten lentokentän liikenne on kasvanut huomattavasti viime vuosina (61 932 päivittäistä lentoa vuonna 1970, 82 620 vuonna 1980, 126 566 vuonna 1990 ja 184 742 vuonna 1997). - Lentokenttä sijaitsee viiden kilometrin päässä Milanon tuomiokirkosta ja ainoastaan muutaman sadan metrin päässä toisesta kehätiestä, joka muodostaa jo osan kaupunkialueesta. - Vaikka Milanon kunnan sekä kaupungin itäisten ja eteläisten kuntien urbaani kehitys on ollut huomattavaa, Linaten lentokentän vuosittaisen matkustajamäärän kehitys on ollut hallitsematonta (tällä hetkellä 650 000). - Kuntien kehitystä ajatellen ei lentoliikenteen vilkastuminen entisestään ole mahdollista. - Osa Linaten liikenteestä siirrettiin 25. lokakuuta 1998 Malpensaan asetuksen nro 463 (Burlandon asetus) perusteella ja suunnitelmissa on säilyttää Linatessa ainoastaan Rooman lennot (n. 80 lentoa päivässä). - Bersanin asetuksella, joka annettiin 3. maaliskuuta 2000, lentoliikennejärjestelyjä muutettiin siten, että päivittäisten lentojen määrää lisättiin 80 lennosta nykyisiin 220 lentoon. - Euroopan yhteisön teettämä ja Cranfield College of Aeronotics -laitoksen toteuttama tutkimus on tarkoitettu perustaksi yhteisön vaatimukselle, jota tukee 11 Malpensassa toimivaa ulkomaista yritystä ja jonka mukaan päivittäisten lentojen määrä kasvaisi 350-400 lentoon. - Kaikki toistaiseksi tehdyt muutokset on toteutettu ilman lain edellyttämää ympäristövaikutusten arviointia. - Linaten lentokenttä on toiminut laittomasti ja 1. syyskuuta 1988 voimaan tulleen asetuksen nro 377 vastaisesti (10. elokuuta 1988) vuoden 19921994 laajennuksesta lähtien. - Lain nro 447 8 artiklassa (annettu 26. lokakuuta 1995) tarkennetaan, että sellaiset lentokentän kehittämiseen tai laajentamiseen liittyvät toimet, joiden ansiosta järjestelyt muuttuvat huomattavasti aikaisempaan verrattuna, edellyttävät ympäristövaikutusten arviointia. Katsooko komissio, että kyseinen tilanne on alueella asuvien kansalaisten oikeuksien vastainen ja ympäristön tasapainon kannalta haitallinen? Pitääkö komissio tarpeellisena, että ennen Linaten lentokentän tulevaisuutta koskevia päätöksiä olisi arvioitava nykyisen tilanteen sekä mahdollisten tulevien muutosten ympäristövaikutukset? Margot Wallströmin komission puolesta antama vastaus (15. maaliskuuta 2001) Ympäristönsuojelutoimenpiteistä annettujen määräysten soveltaminen on ensisijaisesti kansallisten viranomaisten tehtävä. Linaten lentokentästä komissio toteaa, että lentokentän liikenne on vähentynyt viimeisten kahden vuoden aikana, koska Italian viranomaiset, jotka haluavat suosia Malpensan lentokenttää, ovat asettaneet Linaten liikenteelle rajoituksia. Parlamentin jäsenen esittämä kysymys ei sisällä riittävästi tietoja, joiden perusteella voitaisiin arvioida, voidaanko yhteisön ympäristölainsäädäntöä ja erityisesti tiettyjen julkisten ja yksityisten hankkeiden ympäristövaikutusten arvioinnista 27 päivänä kesäkuuta 1985 annettua neuvoston direktiiviä 85/337/ETY(1), sellaisena kuin se on muutettuna 3 päivänä maaliskuuta 1997 annetulla neuvoston direktiivillä 97/11/EY(2), mahdollisesti soveltaa esitettyihin seikkoihin. Muutetun direktiivin 85/337/EEC 2 artiklassa todetaan, että jäsenvaltioiden on toteutettava kaikki tarpeelliset toimenpiteet sen varmistamiseksi, että ennen luvan myöntämistä arvioidaan niiden hankkeiden vaikutukset, joilla todennäköisesti on merkittäviä ympäristövaikutuksia. Direktiivi koskee hankkeita, ja sen tarkoituksena on estää saasteiden ja ympäristöhaittojen syntyminen velvoittamalla ottamaan huomioon hankkeen ympäristövaikutukset jo luvan myöntämisvaiheessa sen sijaan, että vaikutuksia pyrittäisiin poistamaan jälkeenpäin. Direktiivin koskemat hanketyypit määritellään 4 artiklassa, jossa viitataan direktiiviin liitteiden I ja II hanketyyppiluetteloihin. Komissio ei pysty parlamentin jäsenen antamien tietojen perusteella arvioimaan mainittujen laajennustöiden luonnetta eikä sitä, kuuluvatko ne mihinkään direktiivin liitteissä I ja II lueteltuun hanketyyppiin. Edellä mainituista töistä annettujen tietojen perusteella vaikuttaa lisäksi siltä, että ne on toteutettu vuosina 19921994. Määräyksiä rikotaan tietenkin siinä tapauksessa, että direktiivin liitteiden I ja II luokkia vastaavalle hankkeelle myönnetään suunnittelulupa ympäristövaikutusten arviointidirektiivin vastaisesti. Kuten edellä todetaan, muutettu direktiivi 85/337/ETY on kuitenkin tarkoitettu sovellettavaksi tilanteissa, joissa töitä ei ole vielä aloitettu, jotta saasteiden tai ympäristöhaittojen syntyminen olisi mahdollista estää. Tästä syystä direktiivi ei sisällä säännöksiä, joita voitaisiin soveltaa tilanteissa, joissa työt on jo toteutettu, eikä sen nojalla voi myöskään velvoittaa palauttamaan tilannetta jälkikäteen siinä nimettyjen tavoitteiden noudattamiseksi. Lentoliikenteen mahdollinen kasvu ei sellaisenaan myöskään ole hanke, jota direktiivin 85/337/ETY säännökset koskisivat, eikä siitä tarvitse sen vuoksi tehdä ympäristövaikutusten arviointia. (1) EYVL L 175, 5.7.1985. (2) EYVL L 73, 14.3.1997.